مسلسل بيج بانج ثيورى او نظرية البيج بانج (بالانجليزى: The Big Bang Theory) مسلسل سيت كوم كوميدى امريكانى من تأليف تشاك لورى وبيل برادى، ابتدأ يتعرض يوم 24 سبتمبر 2007 على قناة سى بى اس . المسلسل بيعتبر اول مسلسل سيت كوم بيركز على الجييكس و ثقافتهم بشكل كوميدى ، بعيد عن الصورة النمطية (Stereotype) اللى فى الثقافة الامريكانية عنهم، و على العلوم . بعد الموسم التالت للمسلسل اتقرر فى 12 يناير 2011 تجديد المسلسل لتلات سنين قدام ، المسلسل اتعرض منه 12 موسم اتضمنو 279 حلقه. المسلسل بيدور حولين حياة خمس شخصيات رئيسية و متركز بشكل اساسى حولين حياة اتنين دكاتره فيزيا شباب ، د. لينيرد هوفستدر (چونى جاليكى) و صاحبه اللى ساكن معاه فى نفس الشقة د.شلدون كوپر (چيم پارسونز)، الباحثين و علما الفيزيا فى الجامعة ، و جارتهم پينى (كيلى كوكو) اللى شغالة جارسونة فى مطعم / ممثلة ، و اللى مش على نفس مستوى الذكاء او التعليم لباقى شخصيات المسلسل ، المسلسل كمان بيورى اصحابهم هاورد ولويتز ( سايمون هيلبرج) مهندس فضاء و د. راچ كوثراپولى ، عالم فلك الهندى (كونال نايار)، و اللى شاغلين مع لينيرد و شالدين فى الجامعة.